Dana 13. srpnja.2018. održan je radni sastanak sa projektnim partnerima ( CZSS Vukovar, HZZ Vukovar) i predstavnicima projekta u sklopu projekta Zaželi-Općina Tompojevci. Radni sastanak se održao u prostorijama CZSS Vukovar, on je prvi od 6 predviđenih sastanaka, te su na radnom sastanku predstavljeni i prvi rezultati projekta.

U sklopu projekta je zaposleno 12 teško zapošljivih žena koje pružaju pomoć 85 korisnika na području Općine Tompojevci, neke od usluga koje se korisnicima programa pružaju su dostava lijekova, plaćanje računa, briga o kućanskim poslovima te razgovor i druženje. Pri obavljanju poslova djelatnice se služe prepoznatljivim biciklima koji su financirani sredstvima programa te sadrže obilježja programa.

U sklopu provedbe programa do sada su poslana i dva Zahtjeva za nadoknadom sredstava koja predstavljaju izvješća za Hrvatski zavod za zapošljavanje i njihov ured za financiranje i ugovaranje projekata Europske unije koji je ujedno i Posredničko tijelo pri provedbi projekta.

Projekt Zaželi-Općina Tompojevci započeo je 01. prosinca 2017., te će trajati do svibnja 2020. godine. Vrijednost projekta je 2.281.900,00 kn i projekt je 100% financiran bespovratnim sredstvima Europske Unije.